Συντεταγμένες: 52°14′50″N 21°0′48″E﻿ / ﻿52.24722°N 21.01333°E﻿ / 52.24722; 21.01333

Η **Στήλη του Σιγισμούνδου** (πολωνικά: *Kolumna Zygmunta*), η οποία αρχικά χτίστηκε το 1644, βρίσκεται στην Πλατεία του Κάστρου στη Βαρσοβία της Πολωνίας και είναι ένα από τα πιο διάσημα αξιοθέατα της Βαρσοβίας, καθώς και το πρώτο κοσμικό μνημείο με τη μορφή στήλης στη σύγχρονη ιστορία. Η στήλη και το άγαλμα τιμούν τον Βασιλιά Σιγισμούνδο Γ΄ της Πολωνίας, ο οποίος το 1596 μετέφερε την πρωτεύουσα της Πολωνίας από την Κρακοβία στη Βαρσοβία.

Στην κορινθιακού ρυθμού στήλη (που ήταν από κόκκινο μάρμαρο), ύψους 8,5 μ. είναι τοποθετημένο ένα γλυπτό του Βασιλιά, ύψους 2,75 μέτρων, με αρχαϊκή πανοπλία. Η Στήλη του Σιγισμούνδου στέκεται τώρα στα 22 μέτρα και είναι στολισμένη από τέσσερις αετούς. Ο βασιλιάς είναι ντυμένος με πανοπλία και φέρει σταυρό στο ένα χέρι και κρατά ένα σπαθί στο άλλο.

Προέλευση και σχεδιασμός
------------------------

17ος αιώνας
 Κατασκευή της Στήλης του Σιγισμούνδου, λεπτομέρεια της χαρακτικής του 1646 από τον Βίλεμ Χόντιους.
Ανεγέρθη μεταξύ 1643 και 1644 και η στήλη κατασκευάστηκε με εντολή του γιου και του διαδόχου του Σιγισμούνδου, Βασιλιά Βλαδίσλαου Δ΄. Σχεδιάστηκε από τον γεννημένο στην Ιταλία αρχιτέκτονα, Κονσταντίνο Τενκάλα και τον γλύπτη Κλέμεντε Μόλι. Η Στήλη του Σιγισμούνδου διαμορφώθηκε από ιταλικά μνημεία σε σχήμα στήλης μπροστά από τη Βασιλική της Σάντα Μαρία Ματζόρε (που δημιουργήθηκε το 1614 με σχέδια του Κάρλο Μαντέρνο) και τη Στήλη του Φωκά στη Ρώμη (ο Βλαδίσλαος Βάσα είχε δει και τις δύο κατά τη διάρκεια του επίσκεψη στη Ρώμη το 1625).

Το 1681 το μνημείο περιβαλλόταν από έναν ξύλινο φράχτη, ο οποίος αργότερα αντικαταστάθηκε από έναν μόνιμο σιδερένιο φράχτη.

18ος και 19ος αιώνας
Η ίδια η μαρμάρινη στήλη ανακαινίστηκε αρκετές φορές τους επόμενους αιώνες, κυρίως το 1743, το 1810, το 1821 και το 1828. Το 1854 το μνημείο περιβαλλόταν από ένα σιντριβάνι με μαρμάρινο γλυπτό του Τρίτωνα από το Γερμανό Αουγκούστ Κις.

Το 1863, η στήλη ανακαινίστηκε και πάλι, αλλά χρειαζόταν ακόμη εργασία, και μεταξύ 1885 και 1887 αντικαταστάθηκε με μια νέα στήλη από γρανίτη. Μεταξύ 1927 και 1930, το μνημείο ανακαινίστηκε και πάλι, και αποκαταστάθηκε στην αρχική του εμφάνιση όταν αφαιρέθηκε η κρήνη και ο φράκτης γύρω από αυτό. 

 Γκρεμισμένο άγαλμα, 1945
20ος αιώνας
Την 1η Σεπτεμβρίου 1944, κατά τη διάρκεια της Εξέγερσης της Βαρσοβίας, η στήλη του μνημείου κατεδαφίστηκε από τους Γερμανούς και το χάλκινο άγαλμα του υπέστη σοβαρές ζημιές. Μετά τον πόλεμο το άγαλμα επισκευάστηκε, και το 1949 στήθηκε σε μια νέα στήλη, κατασκευασμένη από γρανίτη από το ορυχείο του Στσέγκομ, μερικά μέτρα από την αρχική τοποθεσία. Τα αρχικά σπασμένα κομμάτια της στήλης εξακολουθούν να βρίσκονται δίπλα στο Βασιλικό Κάστρο.

Η επιγραφή
----------

Στο πλάι του βάθρου που βλέπει το Κρακόφσκιε Πσεμιέστσε είναι μια πινακίδα που φέρει τις λέξεις με καλλιτεχνικά γράμματα:

> 
> > HONORI·ET·PIETATI
> > 
> > SACRAM·STATVAM·HANC·SIGISMVNDO·III·VLADISLAVS·IV
> > 
> > 
> > NATURA·AMORE·GENIO·FILIVS
> > 
> > 
> > ELECTIONE·SERIE·FELICITATE·SVCCESSOR
> > 
> > 
> > VOTO·ANIMO·CVLTV·GRATVS
> > 
> > 
> > PATRI·PATRIAE·PARENTI·OPT: MER: ANNO·DNI·MDCXLIII PONI·IVSSIT·CVI·IAM
> > 
> > 
> > GLORIA·TROPHEVM·POSTERITAS·GRATITVDINEM
> > 
> > 
> > 
> > AETERNITAS·MONVMENTVM·POSVIT·AVT·DEBET
> 
> 

Η επιγραφή στη χάλκινη πλάκα της στήλης:

«Ο Βασιλιάς Σιγισμούνδος Γ΄, λόγω της ελεύθερης εκλογής Βασιλιά της Πολωνίας, λόγω κληρονομιάς και νόμου - Βασιλιάς της Σουηδίας, που αγαπά την ειρήνη και τη φήμη, ο πρώτος ανάμεσα στους βασιλιάδες, σε πόλεμο και νίκες που δεν ήταν κατώτερες από κανέναν, πήρε αιχμαλώτους Τσάρους και Μοσχοβίτες αρχηγούς, κατέκτησε την πρωτεύουσα και τα εδάφη [της Μόσχας], νίκησε τον ρωσικό στρατό, ανέκτησε το Σμόλενσκ, έσπασε την εξουσία της Τουρκίας κοντά στο Χότιν, κυβέρνησε για σαράντα τέσσερα χρόνια, ως τεσσαρακοστός τέταρτος βασιλιάς».

* 
* 
* 
* 
* 
*

Εικόνες
-------

### Αρχική στήλη

* 1644-18871644-1887
* 1887-19441887-1944

### 18ος αιώνας

* 
* 

### 20ος αιώνας

* 
* 
* 
*

Δείτε επίσης
------------

* Παλιά Πόλη της Βαρσοβίας
* Βασιλικό Κάστρο της Βαρσοβίας

Παραπομπές
----------

1. 1 2  Ανακτήθηκε στις 12  Μαΐου 2018.
2. ↑  Ανακτήθηκε στις 12  Μαΐου 2018.
3. ↑  *register of objects of cultural heritage in Poland*. www.nid.pl/pl/Informacje\_ogolne/Zabytki\_w\_Polsce/rejestr-zabytkow/zestawienia-zabytkow-nieruchomych/. Ανακτήθηκε στις 22  Νοεμβρίου 2022.
4. ↑  «Kolumna Zygmunta III Wazy w Warszawie». *Culture.pl*. Ανακτήθηκε στις 7 Απριλίου 2019.
5. 1 2  «Column of King Zygmunt III Vasa». *eGuide / Treasures of Warsaw on-line*. Αρχειοθετήθηκε από το πρωτότυπο στις 18 Φεβρουαρίου 2006. Ανακτήθηκε στις 29 Ιουνίου 2008.
6. 1 2  «Sigismund's Column». *Destination Warsaw*. The Warsaw Voice. 23 Απριλίου 2008. Ανακτήθηκε στις 29 Ιουνίου 2008.
7. 1 2 3 4  «Kolumna Zygmunta III Wazy». *sztuka.net* (στα Πολωνικά). Αρχειοθετήθηκε από το πρωτότυπο στις 19 Μαΐου 2006. Ανακτήθηκε στις 29 Ιουνίου 2008.
8. ↑  «Kolumna Zygmunta». *Warszawa za Wazów* (στα Πολωνικά). Αρχειοθετήθηκε από το πρωτότυπο στις 30 Αυγούστου 2011. Ανακτήθηκε στις 29 Ιουνίου 2008.
9. ↑  «Tablice na kolumnie Zygmunta». *zapiecek.com*. Αρχειοθετήθηκε από το πρωτότυπο στις 20 Αυγούστου 2008. Ανακτήθηκε στις 29 Ιουνίου 2008.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Στήλη του Σιγισμούνδου** |

* Kolumna Zygmunta Αρχειοθετήθηκε 2014-02-03 στο Wayback Machine. (πολωνικά)